Aldo Tarlao (26. marts 1926 - 12. marts 2018) var en italiensk roer. Tarlao var en del af den italienske toer med styrmand, der vandt sølv ved OL 1948 i London. Bådens øvrige besætning var Giovanni Steffè og styrmand Alberto Radi. I finalen blev Italiens båd besejret af Danmark, der vandt guld, mens Ungarn fik bronze. Han deltog i samme disciplin ved OL 1952 i Helsinki, hvor italienerne blev nr. 4. Tarlao vandt desuden hele tre EM-guldmedaljer i toer med styrmand, i henholdsvis 1949, 1950 og 1951.